*Pielikums*

*Priekules novada pašvaldības domes*

*29.04.2021.lēmumam Nr.282 (prot.Nr.7)*

**NEKUSTAMĀ ĪPAŠUMA PIRKUMA LĪGUMS (PROJEKTS)**

**Nr.\_\_\_\_\_\_\_\_\_\_\_**

Priekulē 2021.gada\_\_\_.\_\_\_\_\_\_\_\_\_\_

**PRIEKULES NOVADA PAŠVALDĪBA**, reģ.Nr.90000031601, juridiskā adrese Saules iela 1, Priekule, Priekules novads, kuru uz likuma „Par pašvaldībām” 62.panta pirmās daļas 3.punktu un Priekules novada pašvaldības nolikuma pamata pārstāv domes priekšsēdētāja V.Jablonska (turpmāk tekstā – Pārdevējs) no vienas puses un

*(pirmpirkuma tiesīgās personas vārds, uzvārds)*, personas kods\_\_\_\_\_\_\_\_\_\_\_\_\_\_\_\_\_\_\_\_ adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk – Pircējs), pamatojoties uz Priekules novada pašvaldības domes *(lēmumi)* un Publiskas personas mantas atsavināšanas likumu, izsakot savu brīvu gribu, bez maldības, viltus un spaidiem noslēdz šāda satura līgumu (turpmāk tekstā – Līgums)

1. **LĪGUMA PRIEKŠMETS**

1.1. Pārdevējs pārdod un Pircējs pērk nekustamo īpašumu Jasmīnu iela 3, Gramzda, Gramzdas pag., Priekules nov., kadastra numurs 6458 001 0219 (turpmāk – nekustamais īpašums).

1.2. Nekustamais īpašums sastāv no zemes vienības ar kadastra apzīmējumu 6458 001 0219 0,31 ha platībā.

1.3. Pārdevēja īpašuma tiesības uz nekustamo īpašumu ir reģistrētas Kurzemes rajona tiesas Gramzdas pagasta zemesgrāmatu nodalījumā Nr.100000612023.

**2.CENA UN SAMAKSAS KĀRTĪBA**

2.1.Nekustama īpašuma cena ir …. EUR(….. eiro).

2.2. Puses apliecina,ka līdz līguma parakstīšanai Pircējs ir veicis pilnu šā līguma 2.1.punktā minēto samaksu par Nekustamu īpašumu.

Uz atsevišķa iesnieguma pamata vienojoties ar Priekules novada pašvaldību par nomaksas pirkuma līguma noslēgšanu*\**.

*\*Šis līguma punkts tiek labots, ja persona lūgusi noslēgt nomaksas pirkuma līgumu.*

2.3. Norēķināties par pirkumu var, ieskaitot Priekules novada pašvaldības norēķinu kontā: AS Swedbank, SWIFT HABALV22, konts : LV30HABA0551018598451 vai jebkurā Priekules novada pašvaldības kasē, norēķinoties ar bankas norēķinu karti.

**3.PUŠU TIESĪBAS UN PIENĀKUMI**

3.1. Pārdevējs garantē, ka ir nekustamā īpašuma vienīgais likumīgais īpašnieks un ir tiesīgs slēgt šo līgumu, un uzņemties tajā noteiktās saistības.

3.2. Pārdevējs pilnvaro Pircēju veikt visas nepieciešamās darbības, lai Zemesgrāmatā reģistrētu Pircēja īpašuma tiesības uz nekustamo īpašumu un pārstāvētu Pārdevēju Zemesgrāmatā.

3.3. Pircējs apņemas šā līguma noteiktajā kārtībā un termiņos pilnībā norēķināties par īpašumu.

3.4. Pircējs apņemas 2 (divu) mēnešu laikā no dienas, kad veikta pilna samaksa par nekustamo īpašumu, nostiprināt īpašuma tiesības uz sava vārda Zemesgrāmatā.

3.5. Visus izdevumus, kas saistīti ar šā līguma reģistrēšanu Zemesgrāmatā, sedz Pircējs.

3.6. Pārdevējs neatbild par nekustamā īpašuma nenozīmīgiem trūkumiem, kā arī par tādiem, kas ieguvējam bijuši zināmi vai, pievēršot visparastāko uzmanību, nevarētu palikt viņam apslēpti.

3.7. Visu risku par zaudējumiem, kurus nekustamais īpašums var radīt trešajām personām, no šā līguma spēkā stāšanās brīža (parakstīšanas) uzņemas Pircējs.

**4. ATBILDĪBA**

4.1. Puses ir pilnā mērā atbildīgas par uzņemto saistību pilnīgu izpildi LR normatīvajos aktos paredzētajā kārtībā.

4.2. Par katru šā līguma pārkāpumu vainīgā puse ir atbildīga par otrai pusei radītajiem zaudējumiem.

4.3. Puses nav atbildīgas viena otrai par Līguma vai darījuma neizpildi vai nepienācīgu izpildi, ja tai par pamatu ir bijuši nepārvaramas varasapstākļi, ja vien Puses nevienojas citādi. Ar nepārvaramas varas apstākļiem šā Līguma izpratnē saprotamas – dabas stihijas, plūdi, dabas katastrofas, kara stāvoklis valstī vai citi apstākļi, ko Puses nespēja ne paredzēt, ne arī novērst.

4.4. Pārdevējs apņemas parakstīt visus nepieciešamos dokumentus, kas nepieciešami šā līguma reģistrēšanai, apliecināšanai un nekustamā īpašuma reģistrēšanai Zemesgrāmatā, kā arī citus LR normatīvajos aktos paredzētos dokumentus, kas saistīti ar šā līguma izpildi uzreiz pēc Pirkuma līguma noslēgšanas.

1. **LĪGUMA GROZĪŠANA UN PAPILDINĀŠANA**

5.1. Visi papildinājumi un grozījumi pie šā līguma, izdarāmi rakstveidā, pusēm vienojoties un tie stāsies spēkā pēc tam, kad tos būs parakstījuši abas Puses vai Pušu pilnvarotie pārstāvji. Izdarītie grozījumi pievienojami Līgumam un ir tā neatņemama sastāvdaļa.

5.2. Pēc līguma parakstīšanas nekādas mutiskas vienošanās un norunas šā līguma izpildē nav uzskatāmas par saistošām.

1. **PĀRĒJIE NOTEIKUMI**

6.1. Pircējs iegūst īpašuma tiesības uz Nekustamu īpašumu pēc to nostiprināšanas zemesgrāmatā.

6.2. Pirms šā Līguma noslēgšanas par nekustamo īpašumu nav strīda un tam nav uzlikts atsavināšanas aizliegums un nav nevienam citam atsavināts, nav apgrūtināts ar parādiem un saistībām.

6.3. Līgums stājas spēkā ar parakstīšanas brīdi un darbojas līdz Pušu saistību pilnīgai izpildei.

6.4.Pircējs, parakstot Līgumu, apliecina, ka ir informēts un piekrīt, ka Līguma sagatavošanas un administrēšanas procesā saskaņā ar Fizisko personu datu apstrādes likumu, Pārdevējs apstrādā no Pircēja saņemtos personas datus Priekules novada pašvaldības rīcībā esošos datu reģistros (t.sk. personas kodu).

 6.5. Pircējs apliecina, ka ir iepazinies ar nekustama īpašuma faktisko stāvokli, un piekrīt to pirkt tādā stāvoklī, kāds tas ir šā līguma noslēgšanas dienā. Pārdevējs un Pircējs apliecina, ka, noslēdzot šo līgumu, labi apzinās nekustamā īpašuma vērtību, pirkuma summu un samaksas kārtību, un atsakās celt cits pret citu prasību par šā līguma atcelšanu un pirkuma – pārdevuma summas maiņu pārmērīgu zaudējumu dēļ.

6.6. Attiecības, kas nav atrunātas šajā Līgumā, tiek regulētas saskaņā ar Latvijas Republikas normatīvajiem aktiem.

6.7. Domstarpības, kas rodas pusēm par šī līguma izpildi, tiek risinātas savstarpēji vienojoties, ja puses nevar vienoties – tiesā.

6.8. Pirkuma līgums stājas spēkā ar brīdi, kad to parakstījušas abas Puses.

6.9. Līgums sastādīts uz …. (….) lapām, 3 (trīs) oriģinālos un identiskos eksemplāros, atrodas glabāšanā pa vienam eksemplāram katrai līgumslēdzējai pusei un viens – iesniegšanai Zemesgrāmatu nodaļā. Visiem eksemplāriem ir vienāds juridisks spēks.

*Reģistrējot šo līgumu zemesgrāmatā, iesniedzami šādi dokumenti:*

*1. Nostiprinājuma lūgums;*

*2. Nekustamā īpašuma pirkuma līgums;*

*4. Priekules novada pašvaldības domes lēmumi (-s);*

*5. Kvīts par kancelejas nodevu;*

*6. Kvīts par valsts nodevas samaksu.*

**PUŠU REKVIZĪTI UN PARAKSTI**

**PĀRDEVĒJS PIRCĒJS**

**PRIEKULES NOVADA PAŠVALDĪBA**

Reģ.Nr.90000031601

Saules iela 1, Priekule, Priekules nov., LV-3434

Banka; AS Swedbank, SWIFT kods HABALV22

Konta Nr. LV30HABA0551018598451

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Domes priekšsēdētāja V.Jablonska